Diari Oficial de la Generalitat Valenciana


Sumari del DOGV 4523, del 17-06-2003 (2003/6580)

Notificació de la proposta de resolució de l'expedient VIVI/040501/735, a Ana Usach Domingo.
--------------------------------------------------------------------------------------------

### Dades del document

Número de DOGV
:   4523

Data del DOGV
:   17-06-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/6580


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la proposta de resolució de l'expedient VIVI/040501/735, a Ana Usach Domingo. [2003/6580]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es procedix a la notificació de proposta de resolució a Ana Usach Domingo, amb expedient VIVI/040501/735.
  
D'orde de l'instructor del procediment sancionador referenciat, als efectes previnguts en el Reglament d'Habitatges de Protecció Oficial de 24 de juliol de 1968, es dóna trasllat de la proposta de resolució d'este, que se li notifica perquè en prenga coneixement, amb l'advertiment que en el termini de quinze dies, comptadors des del següent de la seua recepció, podrà al·legar tot allò que considere oportú en la seua defensa, de conformitat amb que establix l'article 19 del Reial Decret 1.398/1993, de 4 d'agost, pel qual s'aprova el Reglament de Procediment Sancionador i que els documents que es troben en el procediment són:
  
1. Denúncia
  
2. Informe tècnic
  
3. Orde d'obres
  
4. Plec de càrrecs
  
València, 17 d'abril de 2003.- La secretària d'actuacions: María Luisa Martí Llabata.
  
Vist el procediment sancionador VIVI/040501/735, seguit contra Construcciones y Promociones Safraga, SL, per infracció del règim legal que regula els habitatges de protecció oficial, iniciat per orde de procedir del cap del Servici Territorial d'Arquitectura i Habitatge.
  
Vist que són fets provats, i així es declara, que en l'habitatge situat a Bétera, c/ Junta de Montes 19, presentava les deficiències assenyalades en el plec de càrrecs.
  
Vist que la denúncia que va donar origen a este procediment la formula amb data 08/11/01, Ana Usach Domingo.
  
Vist que l'instructor no considera procedent la pràctica de prova, a més de la ja practicada i que consta en l'informe tècnic.
  
Vist que, amb data 17/07/02, es formula a l'expedientat l'oportú plec de càrrecs.
  
Vist que al plec de càrrecs formula al·legacions la part expedientada en les quals al·lega la realització de les obres.
  
Atés que les dites al·legacions són d'estimar parcialment ja que segons l'informe tècnic persistixen determinades filtracions.
  
Atés que els fets continguts en el primer Vist constituïxen una falta molt greu tipificada com a tal en l'article 6.10 de la Llei 1/1997, de la Generalitat Valenciana, de Règim Sancionador en Matèria d'Habitatge.
  
Atés que l'expedientat és responsable davant de l'administració dels fets continguts en el primer Vist.
  
Atés que la falta comesa per l'expedientat pot ser sancionada, segons el que disposa l'article 8 de la Llei 1/1997, de 21 de febrer, amb multa de 3.005,07 a 30.050,61 euros.
  
Atés que és competent per a resoldre reste procediment el cap del Servici Territorial d'Arquitectura i Habitatge, d'acord amb les facultats que a l'efecte li conferix el Decret del Govern Valencià 210/2001, de 18 de desembre.
  
Vistos la Llei 1/1997, de 21 de febrer, de la Generalitat Valenciana de Règim Sancionador en Matèria d'Habitatge, la Llei de Règim Jurídic de les Administracions Públiques i la resta de normes de general i pertinent aplicació, l'instructor que subscriu eleva a vosté la següent proposta de resolució:
  
1. Imposar a l'expedientat, com a autor d'una falta molt greu, prevista i sancionada com a tal en l'article 6.10 de la Llei 1/1997 una multa de 4.210 euros (quatre mil dos-cents deu euros).
  
2. Obligar l'expedientat que, per si o a la seua costa, realitze en el termini de quinze dies les obres següents:
  
Impermeabilització de murs de l'edifici fins a tallar les filtracions existents en la zona de pas als trasters al c/ del Xiquet de Bétera.